ఎయిడ్స్
సంభోగాల వల్ల, ముఖ్యంగా ఒకరికంటే ఎక్కువ మందితో సంభోగంలో పాల్గొనడం వల్ల, రక్త మార్పిడి వల్ల, తల్లి నుండి బిడ్డకు, కలుషిత సిరంజిల వల్ల, ఎయిడ్స్ అనే వ్యాధి సంక్రమిస్తుంది. ముందు ఈ వ్యాధిని ప్రాణహంతక వ్యాధిగా ( Death Sentenced Disease ) గా పరిగణించే వారు. కాని శక్తివంతమైన ART మందులు, ఏయిడ్స్ వల్ల వచ్చె ఋగ్మతలను నయం చేసె మందులు ఉన్నందున ఇప్పుడు ఈ వ్యాధిని మధుమేహం మరియు హైపర్ టెన్షన్ (రక్తపోటు)లాంటి వ్యాధుల లాగే ఈ వ్యాధిని కూడా దీర్ఘకాలిక మరియు నియంత్రించటానికి (Chronic and Manageable Disease )వీలు కలిగె వ్యాధిగా వ్యవహరిస్తున్నారు. ఇది హెచ్.ఐ.వి (హ్యూమన్ ఇమ్మ్యునోడెఫిసియెన్సీ వైరస్)అను వైరస్ వలన వస్తుంది. AIDS అనేది ఎక్యైర్డ్ ఇమ్యూన్ డెఫీసియన్సీ సిండ్రోంకు పొడి పేరు. శరీరంలో రోగనిరోధక శక్తి, బాహ్య కారణాల వల్ల తగ్గ్గడం అన్నమాట. హెచ్ఐవి వై రస్ మనుషలకు మాత్రమే సోకుతుంది.
ద్విపత్ర కవాట భ్రంశం
ద్విపత్ర కవాట భ్రంశం (Mitral valve prolapse) (MVP ) అనేది గుండె కవాటాలకు సంబంధించిన ఒక వ్యాధి, హృదయ సంకోచం సమయంలో అసాధారణ స్థాయిలో మందంగా మారిన మిట్రాల్ కవాట (ద్విపత్ర కవాట) రెక్క ఎడమ కర్ణికలోకి స్థానభ్రంశం చెందటాన్ని ద్విపత్ర కవాట భ్రంశంగా పరిగణిస్తారు. వివిధ రకాల MVPలు ఉన్నాయి, ఎక్కువగా వీటిని ప్రామాణిక మరియు ప్రామాణికేతర రకాలుగా వర్గీకరిస్తారు. ప్రామాణికేతర రూపంలో MVP తక్కువ నష్టంతో కూడిన సమస్యలకు కారణమవుతుంది. ప్రామాణిక MVP యొక్క తీవ్రమైన సందర్భాల్లో, ద్విపత్ర కవాటంలో రక్తం వెనక్కు పంపబడటం (మిట్రాల్ రెగుర్జిటేషన్), ఇన్ఫెక్టివ్ ఎండోకార్డిటిస్, రక్త ప్రసారం స్తంభించి గుండె ఆగిపోవడం (కంజెస్టివ్ హార్ట్ ఫెయిల్యూర్), అరుదైన పరిస్థితుల్లో -గుండె పోటు వలన హఠాన్మరణం తదితర సంక్లిష్టతలు ఏర్పడతాయి.